[{"text_idx": "#000002", "text": "La pasintan sabaton en la Muzeo de Esperanto de Subirats kadre de la Internacia Virina Tago okazis prezentado de reserc\u0302a laboro pri Maria Julivert Aule\u0301s (1888-1968), virino el la vilag\u0302o El Vendrell (inter Barcelono kaj Tarragono), kiu dum la unuaj jardekoj de la dudeka jarcento havis tre gravan rolon kaj en la historio de Esperanto en tiu urbo, kaj en la disvastigo de klereco inter virinoj, kaj en la defendado de g\u0302eneralaj virinaj rajtoj. La au\u0306toro, Gisela Alco\u0301n Vidal, kies avino estis lernantino de Maria Julivert, bonege klarigis al la trideko da c\u0302eestantoj la c\u0302efajn trajtojn de s\u0302ia vivo."}, {"text_idx": "#000003", "text": "Tiuepoke, El Vendrell havis 4500 log\u0302antojn, g\u0302ia c\u0302efa industrio estis teksa, kaj 69% de virinoj estis analfabetaj. Oni edukis malsame knabojn kaj knabinojn pensante, ke knabinoj nur bezonis bazajn sciojn pri legado, skribado kaj kalkulo, kaj krome, multaj knabinoj ne povis c\u0302eesti lernejon, c\u0302ar devis resti hejme prizorgante pli junajn gefratojn. Maria Julivert, filino de entreprenisto, ja havis pli bonan edukadon ol la averag\u0302aj lokaj knabinoj. S\u0302i estis tre inteligenta virino kun granda talento por skribi kaj pentri. Esperantig\u0302inte en 1911, kadre de la loka esperanta grupo Frateco, s\u0302i komencis instrui Esperanton jam en 1913, kiam aperis la unua grupo de lernantinoj. La lecionoj okazis kvar tagojn semajne inter la 9a kaj la 10a vespere, kaj krom Esperanto, estis ankau\u0306 konversacioj pri filozofio kaj literaturo ene de la grupo de junaj virinoj, kiuj plejparte laboris kiel kudristinoj en la lokaj atelieroj."}]